قاتلانہ حملہ
قاتلانہ حملے ایسے حملے ہوتے ہیں جن کا مقصد کسی شخص کی جان لینا ہوتا ہے یہ حملے دانستہ ہوتے ہیں حملوں میں کبھی کوئی ایک فرد شامل ہوتا ہے تو کبھی دو یا ان سے زیادہ افراد کا ہونا بھی ممکن ہے ان کے پیچھے کئیی بار کوئی گروہ سیاسی جماعت کوئی ملک کی حکومت یا پھر کوئی دہشت گرد تنظیم کا ہاتھ ہونا ممکن ہے چونکہ یہ قتل دانستہ اور جان لیوا ہوتے ہیں اس لیے ان کے پیچھے کافی منصوبہ بندی بھی ہوتی ہے ہر قاتلانہ حملہ کامیاب نہیں ہوتا ناکام حملوں کی صورت میں نشانہ بنایا گیا شخص زندہ بچ جاتا ہے اس کے بر عکس کامیاب حملوں میں شکار اشخاص مارے جاتے ہیں جدید دور میں خود کش بمباروں کا بھی قاتلانہ حملوں کے لیے استعمال کیا جاتا ہے جو کسی قتل کے انجام دینے کے دوران خود بھی فنا ہو جاتے ہیں حالانکہ ان کے فنا ہونے سے بھی ہر بار قتل کی کوشش کامیاب نہیں ہوتی سیاست تجارت اور کچھ زمینی رنجشوں کے معاملوں میں قاتلانہ حملے انجام پاتے ہیں یا کروائے جاتے ہیں کروائے جانے کی صورت میں لازم ہے کہ باہر کا فریق بھی شامل ہوتا ہے جو محض مالی فائدے کے لیے کوئی قتل کو انجام دیتا ہے قاتلانہ حملوں کے مقاصد اور کئیی صیغہ راز میں رہنے والی باتیں کبھی منظر عام پر نہیں آتی ہیں امریکی صدر جان ایف کینیڈی پاکستان کی وزیر اعظم بے نظیر بھٹو اور کئیی بر سر آوردہ لوگ قتل تو کیے گئے مگر ان کے قتل کی وجوہ یا تو سامنے نہیں آئی ہیں یا پھر جدید دور میں بھی متنازع ہیں اسی طرح سے امریکی سیاہ فام قائد میلکم ایکس کا قتل ہے جس کا شبہ امریکی خفیہ عہدے داروں پر کیا گیا ہے